## El Consell col·labora amb l’Ajuntament de Navarrés per a impulsar la qualitat i sostenibilitat en les platges continentals de la Comunitat Valenciana

*** Turisme Comunitat Valenciana destina 20.000 euros per a finançar el III Congrés Ibèric de Bandera Blava en Aigües Continentals**

El Consell ha autoritzat el conveni de col·laboració entre Turisme Comunitat Valenciana i l’Ajuntament de Navarrés per a impulsar la qualitat i sostenibilitat en les platges continentals de la Comunitat Valenciana.

A través d’este acord es financen actuacions com les que s’han dut a terme entorn del III Congrés Ibèric de Bandera Blava en Aigües Continentals, celebrat a l’abril en esta localitat, un esdeveniment que va reunir representants d’Espanya i Portugal.

En concret, l’Ajuntament de Navarrés, gràcies a esta col·laboració, es va encarregar, entre altres accions, de les gestions de coordinació de ponències, la divulgació del congrés i la publicació del seu contingut, així com de l’elaboració del fullet del llac Playamonte, primera platja d’interior a la Comunitat Valenciana a obtindre el distintiu de Bandera Blava.

Les platges continentals són zones associades a rius, embassaments i llacs on estan permesos el bany i els esports nàutics. En l’actualitat, hi ha catorze platges continentals a la Comunitat Valenciana, concretament a Callosa d’en Sarrià, Argelita, Cirat, Fuentes de Ayódar, Montanejos, Navajas, Anna, Bolbaite, Bugarra, Chelva, Gestalgar, Navarrés, Sot de Chera i Tuéjar.

Fecha: 01/10/2024